Vejen tilbage på førstepladsen i 1. division blev med langt større forhindringer end forventet for Frederikshavn. Ydun fra den nederste ende af tabellen voldte hjemmeholdet store problemer. Frederikshavn Fox lavede mange tekniske fejl, og det holdt et godt kæmpende Ydun-mandskab inde i kampen. Topholdet stod dog distancen til sidst. Frederikshavn Fox vandt kampen knebent med 25-23.

Referat:
Frederikshavn Fox er tilbage på førstepladsen i kvindernes 1. division i håndbold. Efter TST Hjørrings overraskende sejr over fører Tvis/Holstebro, fulgte Fox op med en sejr søndag på hjemmebane.